Diari Oficial de la Generalitat Valenciana


Sumari del DOGV 4437, del 11-02-2003 (2003/1067)

Informació pública de l'alternativa tècnica del sector 7 de les normes subsidiàries.
------------------------------------------------------------------------------------

### Dades del document

Número de DOGV
:   4437

Data del DOGV
:   11-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1067


Organisme emissor
:   Ajuntament de Xilxes

Tipus de document
:   Anunci

Informació pública de l'alternativa tècnica del sector 7 de les normes subsidiàries. [2003/Q1067]
  
El Ple d'este ajuntament, en la sessió ordinària que correspon al dia 26 de desembre de 2002, va adoptar l'acord (número de referència: 175/2002) de sotmetre a informació pública, per un període d'un mes comptador a partir de la publicació de l'anunci en el Diari Oficial de la Generalitat Valenciana, l'alternativa tècnica del sector 7 de les normes subsidiàries de Xilxes, promoguda per Torrecid, SA, comprensiva de la memòria justificativa del programa, de l'estudi d'impacte ambiental, de l'homologació sectorial modificativa, del pla parcial per a la delimitació del sector 7, industrial, i la definició de l'ordenació detallada d'este, així com de l'avantprojecte d'urbanització, mitjançant anuncis publicats en el Diari Oficial de la Generalitat Valenciana i en un diari no oficial, durant el qual el projecte esmentat es trobarà, per a la consulta pública, a l'ajuntament.
  
En aplicació de l'establit en l'article 46.3 de la Llei 6/1994, de 15 de novembre, Reguladora de l'Activitat Urbanística, és procedent, així mateix, sotmetre de forma simultània el programa a què es fa referència, amb tota la documentació annexa, a informació pública pel termini dels darrers 20 dies hàbils del període esmentat.
  
Es fa constar que durant este termini les persones interessades en este procediment podran formular qualssevol al·legacions que els convinguen segons dret, així com unes altres alternatives tècniques de programa i, si s'escau, proposicions jurídiques i econòmiques, tot això en els termes i condicions de la Llei 6/1994 esmentada.
  
El present expedient administratiu juntament amb la documentació es podrà consultar a l'Ajuntament de Xilxes, els dies hàbils i durant les hores d'atenció al públic.
  
Les al·legacions que s'hi formulen es presentaran davant l'Ajuntament de Xilxes.
  
Així mateix, mitjançant el present edicte, segons l'establit per l'article 46, paràgrafs quart i cinqué de la Llei 6/1994, de 15 de novembre, de la Generalitat Valenciana, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies anteriorment indicat. Durant este termini podran formular-se les proposicions a què es fa referència a l'Ajuntament de Xilxes, de 09.00 a 14.00 hores.
  
Una vegada finalitzat el segon termini, el següent dia hàbil, tret de si és dissabte, en este cas caldrà entendre el dia hàbil immediatament posterior, tindrà lloc l'acte d'obertura de pliques a l'Ajuntament de Xilxes, a les 13.00 hores. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
De conformitat amb el que es disposa en l'article 59.4 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, mitjançant el present anunci, a més a més, se cita els propietaris afectats que puguen resultar desconeguts o dels qui s'ignore el lloc per a efectuar la notificació, perquè durant el termini assenyalat puguen formular les al·legacions que estimen pertinents.
  
Cosa que es publica perquè se'n prenga coneixement general, de conformitat amb el que es disposa en l'article 46 de la Llei Reguladora de l'Activitat Urbanística.